ઘણી બ્રૅન્ડમાં તાજમહલ જેવી થીમ પરથી પણ જ્વેલરીનું કલેક્શન જોવા મળશે, જેમાં મહેલની કોતરણી જેવી ડિઝાઇન બનાવવામાં આવે છે. મંદિરોના સ્તંભ, કોતરણી વગેરેનો પણ જ્વેલરીની ડિઝાઇનમાં ઉપયોગ થવા લાગ્યો છે. આ ઉપરાંત નિઝામ કલેક્શનમાં જાળીકામ, મીનાકારી, મોતીની માળા સાથે ગોલ્ડનાં પેન્ડન્ટ્સ ખાસ જોવા મળે છે. આ કલેક્શનમાં પન્ના એટલે કે એમરલ્ડનો ઉપયોગ મોટા પ્રમાણમાં થાય છે. મોતી અને પન્નાનું ગોલ્ડ સાથે કૉમ્બિનેશન ખરેખર ખૂબ સુંદર દેખાય છે. ફિલિગ્રી એટલે કે જાળીવાળી ડિઝાઇનો રિંગ, બંગડીઓ અને નેકલેસમાં સુંદર લાગે છે. આવા નકશીકામથી પીસ જોવામાં મોટું લાગે છે, પણ એમાંથી સોનાનું વજન ઓછું થઈ જાય છે.